דונס

ארתורס שינגירייס (בלטבית: Artūrs Šingirejs; נולד ב-10 באפריל 1984), הידוע בשם הבמה שלו דונס (באנגלית: Dons), הוא זמר-יוצר לטבי. זהו אחד הזמרים הפופולריים ביותר בלטביה, שכן זכה שמונה פעמים בפרס תעשיית המוזיקה הלטבית עבור "להיט הרדיו של השנה".<ref name="radiohitstotal"></ref> לאחר זכייתו ב-Supernova 2024 עתיד דונס לייצג את לטביה באירוויזיון 2024 עם השיר "Hollow".

במרוצת השנים הוציא שמונה אלבומי אולפן וזכה בפרסים רבים, כולל "שיר השנה" של הרדיו הלטבי.<ref name="LSM.lv"></ref> בטקס פרסי איגוד תעשיית ההקלטות הלטבי זכה פעמיים באלבום הפופ הטוב ביותר עבור Varanasi (2014) ו-Tūrists (2020) ופעם אחת באלבום הרוק הטוב ביותר עבור Lelle (2008). ב-2024 זכה בתחרות Supernova 2024, הקדם הלטבי לאירוויזיון 2024, עם השיר "Hollow". בעברו ניסה פעמיים לייצג את לטביה בתחרות, ב-2010 עם "My Religion is Freedom" וב-2014 עם "Pēdējā Vēstule". בשתי ההזדמנויות סיים במקום השני.

בשנת 2003 החל דונס את קריירת המוזיקה שלו עם השתתפותו בתוכנית הריאליטי Talantu Fabrika. שנה לאחר מכן הוציא אלבום משותף בשם Viens Otram ביחד עם לילי. אלבום הבכורה שלו, Lights On, פורסם ב-2006 והכיל ברובו שירים באנגלית. שבעת אלבומיו הבאים בשפה הלטבית נחלו הצלחה עצומה במצעדים: Lelle (2008), Signāls (2013), Varanasi (2014), Sibīrija (2015), Tepat (2016), Namiņš. Kaste. Vārdi (2018), ו-Tūrists (2020). ב-2021 חתם על חוזה הקלטות עם יוניברסל מיוזיק גרופ, ובאוגוסט 2024 עתיד לפרסם את אלבומו הראשון דרך החברה, Laiks.

== שנותיו הראשונות ==
ארתורס שינגירייס נולד ב-10 באפריל 1984 בברוצני שבלטביה לאב בלארוסי ולאם ילידת לטביה, שהייתה סולנית להקת סנטה שפעלה בלייפאיה.<ref name="Quasimodo"></ref><ref name="IR.lv 2014"></ref><ref name="IR.lv 2014" /><ref name="LR2 Latvijas Radio"></ref> יש לו אח אחד ושלוש אחיות, שאחת מהן הייתה הראשונה לעודד אותו להופיע מול קהל. מגיל 6 למד אנגלית על ידי אימו. הוא ציין כי את השראתו שאב מפרדי מרקורי, שלטענתו היה "אליל המוזיקה הראשון שלו".<ref name="draugiem.lv 2021"></ref> בגיל 16 הופיע לראשונה מול קהל בבית ספרו. לימים הצהיר כי זה היה אירוע מכונן בחייו, שגרם לו להבין כי המוזיקה היא ייעודו.<ref name="Klik 2022"></ref> מאוחר יותר למד קולינריה לפני שחזר לקריירת המוזיקה שלו.

== קריירה ==
=== 2003–2007: תחילת הקריירה המוזיקלית ===
בשנת 2003 השתתף בתוכנית הריאליטי הלטבית Talantu Fabrika, והפך למוקד התעניינות רב מצד כלי התקשורת במדינה.<ref name="Music export Latvia"></ref> במהלך התוכנית התאהב במתמודדת לילי (שמה האמיתי היה לינדה קלניניה). לאחר זכייתו בתחרות הצטרף לרדיו SWH רוק כמגיש.<ref name="RadioSWH"></ref> בשנת 2004 הוציאו דונס ולילי יחד אלבום משותף בשפה האנלית בשם Viens Otram.<ref name="Jauns.lv 2010"></ref> הוא הפך לרב-מכר בלטביה, ואף אחד משיריו, "Just For You", קיבל מועמדות בקטגוריית "להיט הרדיו הטוב ביותר" בטקס פרסי איגוד תעשיית המוזיקה הלטבי (LaMPA).<ref name="Zelta Mikrofons 2003"></ref> לאחר הצלחתו באלבום הדואט החליט דונס להתמקד בקריירת הסולו שלו ובהוצאת אלבום בכורה בשפה האנגלית בשם Lights On ב-2006. הוא הועמד לפרס "אלבום הרוק הטוב ביותר", ושיר הנושא שלו, "Lights Out", הועמד לפרס "שיר הרוק הטוב ביותר בטקס ה-LaMPA השנתי.

במרוצת הזמן עבר עם לילי ללונדון ולוס אנג'לס. הוא אמר בראיונות כי היא המוזה שלו ומקור השראתו. ב-2009 התחתנו השניים. במהלך שהותו מחוץ ללטביה אימץ כמה שמות במה: הראשון היה ארט גרין, שמאוחר יותר שונה לארט סינגר בעת מעברו לארצות הברית.<ref name="Melne 2012"></ref> – אמר דונס כשנשאל על שמות הבמה שלו. בתקופה שהתגורר בלוס אנג'לס קיבל ארבע הצעות עבודה בלהקות רוק שונות כסולן.<ref name="Los Angeles"></ref>

בשנת 2007 הופיע במחזמר הפופולרי של זיגמארס לייפינש Adata עם השיר "Ja Tu Man Esi".<ref name="Izklaide 2014"></ref> הוא הועמד לפרס עבור "להיט הרדיו של השנה" בטקס ה-LaMPA באותה השנה.

=== 2008–2014: החזרה ללטביה והניסיונות לייצג את המדינה באירוויזיון ===
דונס מופיע על במה.
בשנת 2008 הוציא דונס את אלבום הסולו השני שלו, Lelle, שנחשב ליצירתו הראשונה בלטבית.<ref name="Apollo.lv 2008"></ref> כמו כן, זו הייתה הפעם הראשונה בה שיתף הזמר פעולה עם הכותב אינגוס ברזינש. Lelle זכה בפרס אלבום הרוק הטוב ביותר מטעם איגוד תעשיית ההקלטות הלטבי. הצלחתו הוכיחה את העדפת קהל היעד שלו – יותר מוזיקה בלטבית ופחות באנגלית. בשנת 2008 ייצג את מדינתו בתחרות הגל החדש, שם הגיע למקום הרביעי.<ref></ref>

בשנת 2009 השתתף דונס בסדרה , ששודרה ב עם עמיתיו לרדיו די ג'יי אגון רייטר, הקומיקאים יאניס סקוטליס ואדגרס זייקס והראפר גוסטבו. לאחר מכן שהה בהודו עוד חודשיים נוספים במטרה לעבור מסע לגילוי עצמי ומדיטציה.<ref name="India1000"></ref> בשנת 2010 שב ללטביה לזמן קצר על מנת להתחרות בקדם הלטבי לאירוויזיון 2010 עם השיר "My Religion is Freedom", שסיים במקום השני.<ref name="delfi.lv 2010"></ref><ref name="Eurovisionworld 2010"></ref>

מלבד שיתוף השירים שכתב נשאר דונס מחוץ לעין הציבורית בתקופה שבה חי מחוץ ללטביה. ב-2012 חזר למדינתו לתקופה ארוכה, על מנת להחיות את הקריירה המוזיקלית שלו עם הוצאת אלבום חדש שנכתב בלונדון, Signāls.<ref name="Izklaide 2012"></ref><ref name="Jauns.lv 2012"></ref> הוא עבד פעם נוספת עם אינגוס ברזינש.<ref name="singalssongwriter"></ref> שיר הנושא של האלבום, "Signāls", זכה פעמיים ברציפות בפרס "להיט הרדיו הטוב ביותר" בשנים 2012 ו-2013. כמו כן, הוא זכה בפרס "שיר השנה" מטעם הרדיו הלטבי. Signāls הועמד לפרסי "אלבום הפופ הטוב ביותר" ו"אלבום הרוק הטוב ביותר" בטקס ה-LaMPA.<ref name="Jauns.lv 2013"></ref> הווידאו קליפ לשיר "Darling, Darling" הועמד לפרס "הקליפ הטוב ביותר" באותו טקס.

מלבד הפקת אלבומו באותה השנה עבד דונס במקביל כמורה לפיתוח קול ושופט בתוכניות ריאליטי שונות. הוא דיבב את דמותו של אולף מהסרט Frozen (2013) של אולפני ההנפשה של וולט דיסני.<ref name="donsfrozen"></ref> באותה שנה חזר לתוכנית הריאליטי שהשתתף בה ב-2003, Jaunā Talantu Fabrikā, בתור שופט. הוא היה המנטור של זוכת העונה, אמינטה סואדוגו.<ref name="aminata2013"></ref>

במהלך תקופה זו התגרש מאשתו לילי.<ref name="Izklaide 2013"></ref> גירושיו היוו כהשראה לכתיבת הסינגל "Pēdējā Vēstule", שנכלל באלבומו הבא, Varanasi (2014).<ref name="lastletter"></ref> לטענתו, מדובר באלבום המשך ל-Signāls. – כתב לכלי התקשורת ביום צאת האלבום.<ref name="Varanasi"></ref>

בשנת 2014 ב-Dziesma, הקדם הלטבי באירוויזיון 2014, עם השיר "Pēdējā Vēstule". על-אף שהשיר מוקדש לגרושתו הצהיר כי אם יזכה בתחרות ישנה את מילותיו לאנגלית ויקדיש אותו לאביו שמת ב-2007. לבסוף סיים במקום השני בפער של 97 נקודות מלהקת ארצ'מניקי.<ref name="2014ev"></ref> אף על פי שהפסיד בתחרות זכה השיר להצלחה אדירה בטקסי הפרסים במדינה. דונס החליט להאריך את סיבוב ההופעות של האלבום Varanasi.<ref name="Kultūra 2014"></ref> לאחר חודשיים מצאתו התעיד איגוד תעשיית ההקלטות הלטבי את היצירה בתואר זהב.<ref name="Apollo.lv 2014"></ref> בפסטיבל המוזיקה הלטבית זכה Varanasi בפרס "אלבום הפופ של השנה". "Tev Piedzims Bērns" ו-"Pāriet Bailes" שנכללו בו זכו בתואר "שיר השנה" ו"להיט הרדיו של השנה" בהתאמה.<ref name="2014goldenmic"></ref><ref name="Baņģiere 2015"></ref>

בשנת 2014 יצא לדונס למסע של 25,000 קילומטרים עד לעיר ואראנסי. תחילה נסע ב ממוסקבה לולדיווסטוק שבסיביר, אז טס לניו דלהי שבהודו ולבסוף נסע פעם נוספת ברכבת לוואראנסי. על מסעו לעיר אמר: . הוא הביא עמו למסע רק בגדים, אוכל וגיטרה במטרה חפש אחר חומרים לאלבומו הבא.<ref name="siberiatoindia"></ref>

=== 2015–2020: עלייה בפופולריות ובהצלחה ===
דונס במהלך הופעה ב-[[2017.]]
לאחר איסוף החומרים במסעו לאלבום החד הוציא דונס ב-2015 את Sibīrija. את רוב מילות היצירה כתב ברזינש.<ref name="meduspods"></ref> הסינגל הראשון מתוכו, "Medus Pods", נכתב בזמן שהותו ליד ימת באיקל שבסיביר. על שיתוף הפעולה הנוסף עם ברזינש הצהיר: . שני הסינגלים הבאים מתוך האלבום היו "Pašā Ielas Galā" ו-"Dieviņš".<ref name="siberiasingles"></ref> "Medus Pods" הועמד לפרסי "השיר הטוב ביותר" וה"ווידאו קליפ הטוב ביותר" בטקס של איגוד תעשיית ההקלטות הלטבי לשנת 2014. בשנה החולפת הועמד Sibīrija לפרס "אלבום השנה", "Pašā Ielas Galā" זכה בפרס "הקליפ הטוב ביותר" ו-"Dieviņš" זכה ב"להיט הרדיו הטוב ביותר" באותו טקס פרסים.

בשנת 2015 היה שופט בעונתה הראשונה של תוכנית הטלוויזיה הלטבית Supernova. דרך תוכנית זו נבחר הנציג והשיר הלטבי לתחרות הזמר של האירוויזיון.<ref name="euro2015"></ref> תפקיד זהה עשה פעם נוספת ב-2017.<ref name="supernova 2017"></ref>

באוקטובר 2016 הוציא דונס לאור את אלבומו השישי Tepat. זוהי יצירתו הראשונה שנכתבה והולחנה על ידו בלבד. מבחינה מוזיקלית היה האלבום שונה מקודמיו. לא עוד כלי נגינה ממוזיקת הרוק ומהאלקטרוניקה. את מקומם תפסו כלי נגינה מסורתיים בהרבה, דוגמת פסנתר, גיטרה וכינור. דונס הופיע בשני לילות רצופים בארנה של ריגה – אחד מהאמנים המקומיים היחידים שמילאו את כל מושבי הארנה. השיר "Tepat" הועמד ל"שיר השנה" ול"להיט הרדיו הטוב ביותר" בטקס פרסי הרדיו של אלפא.<ref name="tepat 2016"></ref>

בשנת 2017 הוציא יחד עם מקהלת ריגה לאור את "Zelta Kamanas".<ref name="boyschoir"></ref>

בפברואר 2018 פורסם אלבומו השביעי, Namiņš. Kaste. Vārdi. את היצירה כתבו דונס, אינגוס ברזינש, ארניס רצ'ינסקיס, גירטס רוזנטאלס וקספרס אנסונס.<ref name="cottage"></ref> האלבום כלל כמה שירים שנכתבו ב-2010 במהלך שהותו של הזמר בלונדון.<ref name="cottage2018"></ref> הסינגל הרביעי מתוכו, "Salauzta Sirds", היה שיתוף פעולה עם רוזנטאלס.<ref name="abrokenheart"></ref> הוא זכה בפרסי "להיט הרדיו הטוב ביותר" וב"שיר השנה" בטקס פרסי המוזיקה הלטבית 2019. Namiņš הועמד לפרס "אלבום הפופ הטוב ביותר".

בשנת 2018 שיחק את התפקיד הראשי של הפקת יום השנה ה-30 של אופרת הרוק Lāčplēsis, המבוססת על האפוס הלאומי הלטבי בעל אותו השם.<ref name="Orlovs 2018"></ref> חלק מהאנשים מתחו ביקורת על יכולותיו של דונס לאייש תפקיד כה מסובך מבחינה ווקאלית. עם זאת, הזמר איגו, ששיחק את התפקיד בהפקה המקורית של אופרת הרוק, הצהיר כי לדונס יש מגוון רחב של קולות וכי הוא מתרגל את צורת השירה שלו ימים כלילות על מנת שתתאים באופן הטוב ביותר להפקה הנוכחית. עוד הוסיף כי אין לו ספק שדונס הוא הראוי ביותר לשחק את התפקיד בגרסה המחודשת של Lāčplēsis.<ref name="igocomments"></ref>

בשנת 2020 נמנה בין 20 המוזיקאים הלטבים שהשתתפו בשיר הצדקה "Es zinu, Tu esi", שכל הכנסותיו נתרמו לקורבנות אלימות במשפחה.<ref name="highfive5"></ref> הוא הוציא סינגל צדקה נוסף בשם "Mans Eņģelis" עבור ארגון "Angels over Latvia", שגייס כספים לטובת ילדים הזקוקים לטיפול רפואי יקר.<ref name="xmascharity2020"></ref> כמו כן, היה שותף לכתיבת השיר "Nejauc man prätu" של אמינטה סואדוגו.<ref name="Landmanis 2020"></ref> בתגובה לחוסר תמיכת ממשלת לטביה במגזר התרבות במהלך מגפת הקורונה במדינה, הביעו כמה מוזיקיאים, ביניהם נמנה דונס, את מחאתם באמצעות שיר בשם "Klusums".<ref name="silence"></ref>

ב-24 בנובמבר 2020 הוציא דונס את אלבומו השמיני, Tūrists, שהכיל עשרה שירים מתוך 27 רצועות שהיו אמורות להיכלל בו.<ref name="turists2020"></ref> הסינגל המוביל, Es Nāktu Mājās, הפך לפופולרי מאוד וזכה ב"שיר השנה" ב-Muzikālās Banka 2019. בטקס פרסי המוזיקה הלטבית לשנת 2020 הועמד ל"שיר השנה" וזכה ב"ווידאו קליפ הטוב ביותר". שיר הנושא, "Tūrists", הועמד לשיר הנמכר ביותר לשנת 2020 ב-Muzikālās Banka. בשנת 2021 זכה Tūrists ב"אלבום הפופ הטוב ביותר" בטקס פרסי המוזיקה הלטבית.

=== 2021–הווה: חתימה ביוניברסל מיוזיק גרופ, ניצחון ב-Supernova ואירוויזיון 2024 ===
דונס מופיע ב-2017.
במרץ 2021 נמנה דונס בין המוזיקאים, הסופרים והיוצרים בלטביה ששלחו מכתב פתוח לממשלה בו מתחרו ביקורת על חוסר התמיכה בחוקי זכויות יוצרים ובחוקי פיצויים על יצירותיהם בנוגע להשמעות בטלוויזיה וברדיו.<ref name="Egliena 2021"></ref> כמה ימים לאחר מכן פרסם את הסינגל "Piedošana" ("סליחה"), שיתוף פעולה עם אינטרס בוסוליס ובריינסטורם.<ref name="forgiveness 2021"></ref> – הצהיר לכלי התקשורת ביום צאת השיר. ב-18 באפריל הופיע כאמן אורח ב-Balss Maskā (הגרסה הלטבית של זיכיון Masked Singer) שם ביצע את "The Best" של בוני טיילר.<ref name="masked singer 2021"></ref>

באוגוסט 2021 חתם על חוזה הקלטות עם חברת יוניברסל מיוזיק גרופ.<ref name="TVNET 2021"></ref> ב-16 בספטמבר יצא "Tas raksitsts debesīs (Piena ceļs)", הסינגל הראשון שלו תחת יוניברסל.<ref name="milkyway"></ref> מילותיו חוברו על ידי דונס, די ג'יי רוד וסואדוגו. הוא הועמד לשלושה פרסים בטקס ה-LaMPA של 2022 – "להיט הרדיו הטוב ביותר", "שיר השנה" ו"שיר השנה של ELVI".<ref name="Zelta Mikrofons 2022 nominees"></ref><ref name="top radio hit 2022"></ref> כמו כן, היה השיר השלישי הנמכר ביותר בלטביה לשנת 2021.<ref name="Joffe"></ref> שירו האחר, "Piedošana", היה שביעי ברשימה.<ref name="Kokteilis.lv 2022"></ref>

בפברואר 2022 פרסם דונס את "Tavs täkkäs". במקביל הכריז על קונצרט שיערוך בהריסות טירת סיגולדה בסיגולדה.<ref name="bobe"></ref> במאי הוציא את "Brīnischiga diena", שיתוף פעולה עם הראפר הלטבי רולנדס צ'ה.<ref name="wonderful day 2022"></ref> "Tavs tāpakās" היה השיר השביעי הנמכר ביותר במדינה לשנת 2022.<ref name="musicbank2023"></ref> בטקס פרסי איגוד תעשיית ההקלטות הלטבי של 2023 הועמד לפרסי "שיר השנה", "הווידאו קליפ הטוב ביותר" ו"להיט הרדיו הטוב ביותר".<ref name="goldenmic2023"></ref> גם "Brīnischiga diena" הועמד בקטגוריה האחרונה.

לקראת אלבומו הבא פרסם דונס במאי 2023 את השיר "Divatā".<ref name="Divatā2023"></ref> מילותיו חוברו על ידי מארטס פויאטס, שהצהיר כי . הוא הועמד לפרס "שיר השנה של ELVI" וזכה בפרס "להיט הרדיו הטוב ביותר" בטקס המוזיקה הלטבית של 2024. ב-17 וב-18 ביולי 2023 גילם דונס את דמותו של קווזימודו במלודרמה האופראית של זיגמרס לייפינש, Parīzes Dievmātes katedrāle שמבוססת על הגיבן מנוטרדאם.<ref name="DELFI 2023 l918"></ref> בספטמבר פרסם את השיר "Lauzto šĹēpu karaļvalsts" בהשראת הפעמים בהם אדם מרגיש מרוסק נפשית.<ref name="Lauzto"></ref> זהו היה השיר הנמכר ביותר לשנת 2023 במדינה, והקליפ שלו הועמד לפרס "הסרטון הטוב ביותר" בטקס המוזיקה הלטבית 2024. בנוסף, הכריז על קונצרט שיערוך באצטדיון דאוגבה באוגוסט 2024 כדי לקדם את אלבומו Laiks.

באוקטובר 2023 הצטרף דונס לתחרות Paaudžu duelis כמנהיג הקבוצה הצעירה ביותר משנות ה-2000. המתמודדים ענו על שאלות טריוויה וביצעו שירים מתקופות מוזיקה שונות, כשהמפסידים הודחו בהתאם להחלטת הקהל.<ref name="Paaudžu duelis"></ref>

בינואר 2024 הוציא דונס את "Hollow", שירו הראשון באנגלית מאז 2013. מאוחר יותר נודע כי עמו הוא עתיד להתחרות ב-Supernova 2024, הקדם הלטבי לאירוויזיון 2024.<ref name="2024 supernova sf"></ref> "Lauzto šĹēpu karaļvalsts" הוא גרסתו הלטבית של "Hollow".<ref name="laiks2024"></ref> לדברי דונס, השירים בכל זאת שונים זה מזה: "Hollow" מבוסס על הנושא הרלוונטי של אי-עמידה בסטדנדרטים וקווים חברתיים עכשוויים.<ref name="hollow"></ref> השיר הצליח להעפיל לגמר הקדם, שם דורג במקום הראשון עם למעלה מ-33,000 קולות יותר מהמקום השני. בהתאמה, הוא נבחר לייצג את לטביה באירוויזיון 2024, שייערך במאלמה שבשוודיה.<ref name="SupernovaESC"></ref><ref name="Supernovavotes"></ref> כמו כן, הודיע דונס על דחיית יציאת אלבומו הבא, Laiks, מאפריל לאוגוסט 2024.<ref></ref>

== סגנון מוזיקלי ==

דונס ידוע במספר ההופעות החיות המצומצם שהוא עורך ברחבי לטביה. לטענתו, הוא מעדיף שלכל שיר יהיה את הסיפור שלו, ולדחוס את כולם למופע אחד יגרום לאיבוד המשמעות שלהם. במרוצת השנים הופיע באצטדיונים הגדולים ביותר בלטביה, כולל הפלדיום של ריגה, ארנת ריגה והאצטדיון הלאומי של דאוגבה. לטענת כלי התקשורת, הוא חי ב"שני מחזורים – הופעות או הקלטת אלבום".<ref name="Jurķis 2021"></ref>

=== מילים ומשמעויות ===
דונס משתף פעולה בקביעות עם אינגוס ברזינש, שלדעתו מדובר בעילוי בתחום הכתיבה בלטביה.<ref name="Baņģiere 2020"></ref> מילותיו של ברזינש לעיתים מפורשות כחסרות היגיון: נורמונדס ווצאנס מ-ParMuziku, מגזין מקוון שמופעל על ידי איגוד המפיקים המוזיקליים בלטביה, כתב: .<ref name="ParMūziku.lv"></ref> בתגובה אמר דונס כי הוא יודע את המשמעות של מילות שיריו. באלבומיו האחרונים הפחית את שיתוף העפולה עם ברזינש והחל לכתוב בעצמו. – אמר דונס.<ref name="musicstyle"></ref>

בשל הפופולריות של כמה משיריו העדיף לא להגיד את המשמעות האמיתית שלהם, במטרה לגרום למאזינים לשייך כל שיר אליהם באופן אינדיבידואלי: 

== חיים אישיים ==
כנשאל האם יש הבדל בין אישיותו הציבורית לחייו הפרטיים אמר דונס: .<ref name="Klik 2022"/> דונס פעיל גופנית ומתרגל יוגה על בסיס שבועי.<ref name="yoga"></ref> הוא אוהד של ה-NBA,<ref name="personallife"></ref> ומרבה לטייל ברחבי העולם. כמו כן, יש בבעלותו בית קפה בשם אנגורה.<ref name="Baņģiere 2020"/>

בין השנים 2009–2013 היה דונס נשוי ללילי (שמה האמיתי הוא לינדה קלניניה), אותה הכיר ב-2003 כשהייתה אחת המתמודדות ב-Talantu Fabrikā.<ref name="relationship"></ref> בימים אלה נמצא במערכת יחסים עם מאדארה מלמנה.<ref name="relationship"/><ref name="relationship2"></ref><ref name="relationship24"></ref>

== פרסים ומועמדויות ==
פרסי איגוד תעשיית ההקלטות הלטבי (המקבילים לפרסי גראמי) מעניקים את פרסי מיקרופון הזהב להקלטת המוזיקה הטוב ביותר מכל הז'אנרים בשנה החולפת.<ref name="Zelta Mikrofons history 2019"></ref> בשנת 2016 לא נערך הטקס המסורתי מסיבה לא ידועה.<ref name="Zelta Mikrofons 2016 missing"></ref> פרס "להיט הרדיו הטוב ביותר" ניתן לשיר המושמע ביותר ברדיו לאותה שנה. דונס זכה בפרס זה שמונה פעמים מתוך 18 מועמדויות.<ref name="topradiohitshistory"></ref> הוא זכה פעמיים בפרס "אלבום הפופ הטוב ביותר" מתוך חמש מועמדויות עבור Varanasi (2024) ו-Tūrists (2020). הוא זכה פעם אחת בפרס "אלבום הרוק הטוב ביותר" מתוך שתי מועמדויות עבור Lelle. בהזדמנות אחת הועמד לפרס "אלבום הפופ-רוק הטוב ביותר".

הרדיו הלטבי מעניק מדי שנה את פרס Muzikālās Banka עבור שיר הפופ הנמכר ביותר לשנה מסוימת. דונס זכה בפרס זה חמש פעמים.<ref name="musicbankhistory"></ref>

{| class="sortable wikitable plainrowheaders" style="margin: 1em auto 1em auto; text-align:center;"
!שנה
!יצירה
!קטגוריה
!טקס פרסים
!תוצאה
!הערות
!מקור
|-
! 2003
| "Just For You"
| להיט הרדיו הטוב ביותר
| פרסי איגוד תעשיית ההקלטות הלטבי
| 
| <sub>דואט של דונס ולילי</sub>
|<ref name="Zelta Mikrofons 2003"/>
|-
! 2004
| "Ja es būtu vējš"
| להיט הרדיו הטוב ביותר
| פרסי איגוד תעשיית ההקלטות הלטבי
| 
|
|<ref name="Zelta Mikrofons 2004"></ref>
|-
! rowspan="2" | 2006
| Lights On
| אלבום הרוק הטוב ביותר
| rowspan="2" | פרסי איגוד תעשיית ההקלטות הלטבי
| 
|
| rowspan="2" |<ref name="Music export Latvia"/>
|-
| "Lights Out"
| שיר הרוק הטוב ביותר
| 
|
|-
! rowspan="2" | 2007
| "Tukšums"
| שיר הרוק הטוב ביותר
| rowspan="2" | פרסי איגוד תעשיית ההקלטות הלטבי
| 
|
| rowspan="2" |<ref name="Zelta Mikrofons 2007"></ref>
|-
| "Ja Tu Man Esi"
| להיט הרדיו הטוב ביותר
| 
|
|-
! rowspan="1" | 2008
| Lelle
| אלבום הרוק הטוב ביותר
| פרסי איגוד תעשיית ההקלטות הלטבי
| 
|
|<ref name="Zelta Mikrofons 2008"></ref>
|-
! rowspan="2" | 2012
| rowspan="2" | "Signāls"
| להיט הרדיו הטוב ביותר
| פרסי איגוד תעשיית ההקלטות הלטבי
| 
|
|<ref name="Zelta Mikrofons 2012"></ref>
|-
| שיר השנה
| הרדיו הלטבי
| 
|
|<ref name="Jauns.lv 2013"/>
|-
! rowspan="7" | 2013
| Signāls
| אלבום הפופ-רוק הטוב ביותר
| rowspan="6" | פרסי איגוד תעשיית ההקלטות הלטבי
| 
|
| rowspan="6" |<ref name="Zelta Mikrofons 2013"></ref>
|-
| "Darling, Darling"
| קליפ השנה
| 
|
|-
| "Signāls"
| rowspan="2" | להיט הרדיו הטוב ביותר
| 
|
|-
| "Māsa upe"
| 
|
|-
| rowspan="3" | "Pēdējā Vēstule"
| השיר הטוב ביותר
| 
|
|-
| שיר השנה של אלפא
| 
|
|-
| שיר השנה
| הרדיו הלטבי
| 
|
|<ref name="Apollo.lv 2014"/>
|-
! rowspan="9" | 2014
| rowspan="2" | Varanasi
| אלבום הפופ הטוב ביותר
| rowspan="8" | פרסי איגוד תעשיית ההקלטות הלטבי
| 
|
| rowspan="8" |<ref name="Zelta Mikrofons 2014"></ref>
|-
| וידאו הקונצרט הטוב ביותר
| 
|
|-
| "Medus Pods"
| rowspan="2" | הקליפ הטוב ביותר
| 
|
|-
| rowspan="2" | "Tev Piedzims Bērns"
| 
|
|-
| rowspan="2" | שיר השנה
| 
|
|-
| "Medus Pods"
| 
|
|-
| rowspan="3" | "Pāriet Bailes"
| להיט הרדיו הטוב ביותר
| 
|
|-
| שיר השנה של אלפא
| 
|
|-
| שיר השנה
| הרדיו הלטבי
| 
|
|<ref name="musicbank2014"></ref>
|-
! rowspan="7" | 2015
| Sibīrija
| אלבום הפופ הטוב ביותר
| rowspan="7" | פרסי איגוד תעשיית ההקלטות הלטבי
| 
|
| rowspan="7" |<ref name="lma2015"></ref>
|-
| rowspan="2" | "Dieviņš"
| שיר השנה של אלפא
| 
|
|-
| rowspan="2" | להיט הרדיו הטוב ביותר
| 
|
|-
| rowspan="2" | "Pašā Ielas Galā"
| 
|
|-
| הקליפ הטוב ביותר
| 
|
|-
| "Pašā Ielas Galā"
| rowspan="2" | השיר הטוב ביותר
| 
|
|-
| "Dieviņš"
| 
|
|-
! rowspan="5" | 2017
| rowspan="2" | "Tepat"
| שיר השנה של אלפא
| rowspan="5" | פרסי איגוד תעשיית ההקלטות הלטבי
| 
|
| rowspan="5" |<ref name="tepatawards"></ref><ref name="MICREC 2017"></ref>
|-
| rowspan="2" |להיט הרדיו הטוב ביותר
|
|
|-
| "Pastnieks"
| 
|
|-
| Tepat
| אלבום הפופ הטוב ביותר
| 
|
|-
| Tepat
| האלבום האמנותי הטוב ביותר
| 
|
|-
! rowspan="4" | 2018
| rowspan="3" | "Pa ceļam"
| להיט הרדיו הטוב ביותר
| rowspan="4" | פרסי איגוד תעשיית ההקלטות הלטבי
| 
|
| rowspan="4" |<ref name="Satori 2018"></ref>
|-
|שיר השנה של אלפא
|
|
|-
|השיר הטוב ביותר
|
|
|-
| Tepat
| וידאו הקונצרט הטוב ביותר
| 
|
|-
! rowspan="5" | 2019
| rowspan="3" | "Salauzta Sirds" (בהשתתפות אוזולס)
| להיט הרדיו הטוב ביותר
| rowspan="4" | פרסי איגוד תעשיית ההקלטות הלטבי
| 
|
| rowspan="4" |<ref name="Zelta Mikrofons 2019"></ref>
|-
|שיר השנה
|
|
|-
|השיר הטוב ביותר
|
|
|-
| Namiņš. Kaste. Vārdi
| אלבום הפופ הטוב ביותר
| 
|
|-
|"Es Nāktu Mājās"
| שיר השנה
| הרדיו הלטבי
| 
|
|<ref name="mb 2020"></ref>
|-
! rowspan="4" | 2020
| rowspan="3" | "Es Nāktu Mājās"
| קליפ השנה
| rowspan="3" | פרסי איגוד תעשיית ההקלטות הלטבי
| 
|
| rowspan="3" |<ref name="Zelta Mikrofons 2020"></ref><ref name="Zelta Mikrofons winners 2020"></ref>
|-
|שיר השנה
|
|
|-
|השיר הטוב ביותר
|
|
|-
|"Tūrists"
| שיר השנה
| הרדיו הלטבי
| 
|
|<ref name="Muzikālajā bankā 2020"></ref>
|-
! rowspan="5" | 2021
| Tūrists
| אלבום הפופ הטוב ביותר
| rowspan="3" | פרסי איגוד תעשיית ההקלטות הלטבי
| 
|
| rowspan="3" |<ref name="Zelta Mikrofons 2021"></ref><ref name="Zelta Mikrofons winners 2021"></ref>
|-
| "Tūrists"
| שיר השנה של אלקטרום
| 
|
|-
| "Ilgoties man nesanāk"
| להיט הרדיו הטוב ביותר
| 
|
|-
|"Tas rakstīts debesīs (Piena ceļš)"
| rowspan="2" | שיר השנה
| rowspan="2" | הרדיו הלטבי
| 
|
| rowspan="2" |<ref name="Joffe"/>
|-
|"Piedošana"
| 
| <sub>שיתוף פעולה עם אינטרס בוסוליס ובריינסטורם.<br></sub>
|-
! rowspan="4" | 2022
| rowspan="3" | "Tas rakstīts debesīs (Piena ceļš)"
| שיר השנה
| rowspan="3" | פרסי איגוד תעשיית ההקלטות הלטבי
| 
| rowspan="3" |
| rowspan="3" |<ref name="Zelta Mikrofons 2022 nominees"/><ref name="top radio hit 2022"/>
|-
| שיר השנה של ELVI
| 
|-
| להיט הרדיו הטוב ביותר
| 
|-
|"Tavs pieskāriens"
| שיר השנה
| הרדיו הלטבי
| 
|
|<ref name="musicbank2023"/>
|-
! rowspan="6" | 2023
| rowspan="4" | "Tavs pieskāriens"
| שיר השנה
| rowspan="5" | פרסי איגוד תעשיית ההקלטות הלטבי
| 
| rowspan="4" |
| rowspan="5" |<ref name="goldenmic2023"/><ref name="ZeltaMikrofons2023winners"></ref>
|-
| שיר השנה של ELVI
| 
|-
| הקליפ הטוב ביותר
| 
|-
| להיט הרדיו הטוב ביותר
| 
|-
|"Brīnišķīga diena"
| להיט הרדיו הטוב ביותר
| 
| <sub>שיתוף פעולה עם רולנדס צ'ה</sub>
|-
|"Lauzto šķēpu karaļvalsts"
| שיר השנה
| הרדיו הלטבי
| 
|
|<ref name="MB2023"></ref><ref name="MB2023winner"></ref>
|-
|-
! rowspan="3" | 2024
| rowspan="2" | "Divatā"
| שיר השנה של ELVI
| rowspan="3" | פרסי איגוד תעשיית ההקלטות הלטבי
| 
| rowspan="3" |
| rowspan="3" |<ref name="zelta2024"></ref><ref name="zeltawinners2024"></ref>
|-
| להיט הרדיו הטוב ביותר
| 
|-
| "Lauzto šķēpu karaļvalsts"
| הקליפ הטוב ביותר
| 
|}

== דיסקוגרפיה ==
* 2004: Viens otram (יחד עם לילי)
* 2006: Lights On
* 2008: Lelle
* 2013: Signāls
* 2014: Varanasi
* 2015: Sibīrija
* 2016: Tepat
* 2018: Namiņš. Kaste. Vārdi
* 2020: Tūrists
* 2024: Laiks

== פילמוגרפיה ==
=== וידאו הופעה ===
{| class="wikitable"
|-
!שנה
!שם
!<small>הערות</small>
|-
|2014
|Koncertieraksts Dons Varanasi
| style="text-align:center;"|<ref name="varanasi DVD 2014"></ref>
|-
|2017
|Dons. Tepat. Koncerts arēnā Rīga
| style="text-align:center;"|<ref name="Tepat DVD 2017"></ref>
|}

=== סרטים/סדרות ===
{| class="wikitable sortable"
|-
! שנה
! שם
! תפקיד
! class="unsortable" | הערות
! class="unsortable" | מקור
|-
| 2003
| Talantu Fabrika
| מתחרה
|
|<ref name="Music export Latvia"/>
|-
| 2009
| 1000 jūdzes Indijā
| משתתף/מנחה
|
|<ref name="IR.lv 2014"/>
|-
| 2013
| Frozen (הגרסה הלטבית)
| אולף
| מדבב
|<ref name="donsfrozen"/>
|-
| 2013
| Jaunā Talantu Fabrika
| שופט
|
|<ref name="aminata2013"/>
|-
| 2015
| Supernova 2015
| שופט הקדם הלטבי לאירוויזיון 2015
|
|<ref name="euro2015"/>
|-
| 2017
| Supernova 2017
| שופט הקדם הלטבי לאירוויזיון 2017
|
|<ref name="supernova 2017"/>
|-
| 2023
| Paaudžu duelis
| מנהיג קבוצת הצעירים
|
|<ref name="Paaudžu duelis"/>
|-
| 2023
| Gudrs, vēl gudrāks
| משתתף מפורסם
|
|<ref name="replay.lsm.lv 2023 t056"></ref>
|}

=== תיאטרון ===
{| class="wikitable"
! שנה
! שם
! תפקיד
! class="unsortable" |אולם
! מקורות
|-
|2007
|Adata
| זמר
|התיאטרון הלאומי של לטביה
|<ref name="Izklaide 2014"/>
|-
|2018
|Lāčplēsis
| תפקיד ראשי
|ארנת ריגה
|<ref name="Orlovs 2018"/>
|}

== קישורים חיצוניים ==

== הערות שוליים ==

קטגוריה:זמרים לטבים
קטגוריה:מפיקים מוזיקליים
קטגוריה:סופרים לטבים
קטגוריה:משתתפי אירוויזיון 2024
קטגוריה:נציגי לטביה באירוויזיון
קטגוריה:ילידי 1984